***แบทแมน ปะทะ ซูเปอร์แมน แสงอรุณแห่งยุติธรรม*** (อังกฤษ: *Batman v Superman: Dawn of Justice*) เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2016 สร้างจากตัวละครแบทแมนและซูเปอร์แมนของดีซีคอมิกส์ ภาพยนตร์ดำเนินเรื่องต่อจาก *บุรุษเหล็ก ซูเปอร์แมน* (2013) และเป็นภาพยนตร์เรื่องที่สองในจักรวาลขยายดีซี กำกับโดย แซ็ก สไนเดอร์ เขียนบทโดย คริส เทอร์ริโอและเดวิด เอส. โกเยอร์ มีนักแสดงนำจำนวนมาก ได้แก่ เบน แอฟเฟล็ก, เฮนรี แควิลล์, เจสซี ไอเซนเบิร์ก, กัล กาด็อต, ลอเรนซ์ ฟิชเบิร์น, เอมี แอดัมส์, เจเรมี ไอเอินส์, ฮอลลี ฮันเตอร์และไดแอน เลน *แบทแมน ปะทะ ซูเปอร์แมน แสงอรุณแห่งยุติธรรม* เป็นภาพยนตร์คนแสดงเรื่องแรกที่แบทแมนและซูเปอร์แมนปรากฏตัวพร้อมกัน เป็นการปรากฏตัวครั้งแรกของ วันเดอร์วูแมน ในรูปแบบภาพยนตร์คนแสดง ในภาพยนตร์ เล็กซ์ ลูเธอร์ อาชญากรอัจฉริยะ ปั่นหัวซูเปอร์แมนให้ต่อสู้กับแบทแมน ผู้ที่ลูเธอร์นั้นหลงใหล

ภาพยนตร์ได้รับการประกาศครั้งแรกในงาน ซานดิเอโกคอมิก-คอน เมื่อปี ค.ศ. 2013 หลังจากฉายของ *บุรุษเหล็ก ซูเปอร์แมน* สไนเดอร์กล่าวว่าภาพยนตร์จะได้รับแรงบันดาลใจจากหนังสือการ์ตูน *แบทแมน* ชุด *เดอะดาร์กไนต์รีเทิร์นส์* โดย แฟรงก์ มิลเลอร์ แต่ชี้แจงว่าจะเป็นเรื่องราวต้นฉบับ ตัวละครแบทแมนในภาพยนตร์เรื่องนี้ แตกต่างจากตัวละครตัวเดียวกันที่แสดงใน *อัศวินรัตติกาลไตรภาค* ทำให้เป็นการรีบูตตัวละครในภาพยนตร์ใหม่อีกครั้ง ภาพยนตร์ยังได้รับแรงบันดาลใจจากองค์ประกอบการเล่าเรื่องใน "เดอะเดทออฟซูเปอร์แมน" งานก่อนการถ่ายทำเริ่มต้นที่ วิทยาลัยลอสแอนเจลิสตะวันออก ในเดือนตุลาคม ค.ศ. 2013 การถ่ายทำหลักเริ่มต้นในเดือนพฤษภาคม ค.ศ. 2014 ที่ ดีทรอยต์ มีการถ่ายทำเพิ่มเติมที่ อิลลินอยและนิวเม็กซิโก การถ่ายสิ้นสุดในเดือนธันวาคมปีเดียวกัน

*แบทแมน ปะทะ ซูเปอร์แมน แสงอรุณแห่งยุติธรรม* ฉายรอบปฐมทัศน์ที่ หอประชุมแห่งชาติ ใน เม็กซิโกซิตี เมื่อวันที่ 19 มีนาคม ค.ศ. 2016 และฉายในสหรัฐวันที่ 25 มีนาคม ค.ศ. 2016 ในระบบสองมิติ, สามมิติ, ขนาดใหญ่พิเศษและฟิล์มขนาด 70 มิลลิเมตร จัดจำหน่ายโดย วอร์เนอร์บราเธอร์สพิกเจอส์ ภาพยนตร์เปิดตัวได้อย่างแข็งแกร่งในสัปดาห์แรกและได้สร้างสถิติใหม่ในบ็อกซ์ออฟฟิศ แต่กลับประสบปัญหาทำเงินตกต่ำที่สุดเป็นประวัติศาสตร์ในสุดสัปดาห์ที่สอง แม้ว่าภาพยนตร์จะทำกำไรได้ แต่ก็ถือว่าทำเงินในบ็อกซ์ออฟฟิศได้อย่างน่าผิดหวัง ภาพยนตร์ได้รับคำวิจารณ์ที่ไม่ดีจากนักวิจารณ์ โดยติในเรื่องโทน, บทและจังหวะของภาพยนตร์ แม้ว่าบางคนจะชมในเรื่องด้านภาพและการแสดง ภาพยนตร์ฉบับขยาย มีชื่อว่า "อัลติเมตเอดิชัน" ซึ่งเพิ่มความยาวของภาพยนตร์อีก 31 นาที วางจำหน่ายในรูปแบบดิจิทัลเมื่อวันที่ 28 มิถุนายน ค.ศ. 2016 และบลูเรย์ เมื่อวันที่ 19 กรกฎาคม ค.ศ. 2016 ภาพยนตร์ภาคต่อ *จัสติซ ลีก* ฉายในเดือนพฤศจิกายน ค.ศ. 2017

โครงเรื่อง
----------

18 เดือนหลังการต่อสู้อย่างดุเดือดในเมืองเมโทรโปลิสระหว่างซูเปอร์แมนกับนายพลซ็อด ซูเปอร์แมนกลายเป็นหัวข้อถกเถียง คลาร์ก เค้นต์ นามแฝงของซูเปอร์แมนและนักข่าวของเดลีแพลเน็ทย้ายมาอยู่กับโลอิส เลน ขณะที่บรูซ เวย์น มหาเศรษฐีและผู้พิทักษ์เมืองกอแทมในชื่อ "แบทแมน" มองว่าซูเปอร์แมนเป็นภัยคุกคาม ด้านคลาร์กเองก็มองว่าแบทแมนเป็นภัยคุกคามเช่นกันและลงบทความโจมตีในเดลีแพลเน็ท เวย์นสืบรู้ว่านักค้าอาวุธชาวรัสเซีย อนาโตลี เคนยาเซฟติดต่อกับเล็กซ์ ลูเธอร์ เจ้าของบริษัทเล็กซ์ ลูเธอร์ขออนุญาตวุฒิสมาชิกจูน ฟินช์ให้นำคริปโตไนต์ขึ้นจากมหาสมุทรอินเดียหลังซ็อดพยายามจะแปรสภาพเป็นที่ดิน แต่ฟินช์ไม่อนุญาต ลูเทอร์ยังแอบติดต่อกับคนใกล้ชิดของฟินช์เพื่อครอบครองร่างของซ็อดและยานคริปโตไนต์

เวย์นร่วมงานเลี้ยงของลูเทอร์และพบกับไดแอนา พรินซ์ นักค้าของเก่าผู้ลึกลับ เวย์นลอบเข้าไปขโมยข้อมูลภายในเมนเฟรมของบริษัทเล็กซ์ ขณะกำลังถอดรหัสข้อมูลในถ้ำค้างคาว เวย์นฝันเห็นโลกหลังถูกภัยพิบัติ โดยมีเขาเป็นหัวหน้าทีมที่ต่อสู้กับซูเปอร์แมน เวย์นได้รับคำเตือนจากผู้เดินทางข้ามเวลาว่าเลนจะมีบทบาทสำคัญในอนาคตและรีบเร่งให้เขาค้นหา "คนอื่น ๆ" ภายหลังเวย์นพบว่าลูเธอร์ไม่ได้ต้องการแค่ทดลองคริปโตไนต์ แต่ยังทดลองกับยอดมนุษย์ ซึ่งหนึ่งในนั้นคือพรินซ์ซึ่งเป็นนักรบอมตะ เวย์นบอกกับอัลเฟรด เพนนีเวิร์ธ พ่อบ้านและคนใกล้ชิดว่าเขาวางแผนจะขโมยคริปโตไนต์เพื่อใช้ต่อสู้กับซูเปอร์แมน

ลูเธอร์วางระเบิดในที่ประชุมที่ฟินช์กำลังไต่สวนซูเปอร์แมน ทำให้ทุกคนเสียชีวิต ซูเปอร์แมนซึ่งเสียใจที่ยับยั้งเหตุการณ์นี้ไม่ได้ตัดสินใจเนรเทศตัวเอง ด้านแบทแมนบุกเข้าไปในบริษัทเล็กซ์เพื่อขโมยคริปโตไนต์ จากนั้นได้สร้างชุดเกราะ ปืนยิงระเบิดคริปโตไนต์และหอกคริปโตไนต์ ขณะเดียวกันลูเธอร์ได้เข้าไปในยานคริปโตไนต์และได้พบข้อมูลหลายอย่าง

ลูเธอร์ลักพาตัวมาร์ธา เค้นต์ แม่บุญธรรมของคลาร์กและเปิดเผยว่าตนต้องการยุยงให้ซูเปอร์แมนและแบทแมนสู้กัน ลูเธอร์บังคับให้ซูเปอร์แมนฆ่าแบทแมนเพื่อแลกกับชีวิตของมาร์ธา ซูเปอร์แมนพยายามอธิบายให้แบทแมนฟังแต่ไม่สำเร็จ ทั้งคู่สู้กันอย่างรุนแรง ก่อนที่แบทแมนจะมีโอกาสฆ่าซูเปอร์แมน ซูเปอร์แมนบอกแบทแมนให้ "ปกป้องมาร์ธา" ซึ่งมีชื่อเดียวกับแม่ของแบทแมน เลนมาถึงแล้วอธิบายสถานการณ์ทั้งหมดให้ทั้งคู่ฟัง แบทแมนจึงแยกไปช่วยมาร์ธา ส่วนซูเปอร์แมนไปพบลูเธอร์ที่ยานคริปโตไนต์

เมื่อแผนการไม่สำเร็จ ลูเธอร์ใช้แผนสำรองคือปล่อยดูมส์เดย์ สัตว์ประหลาดที่ตัดต่อพันธุกรรมจากดีเอ็นเอของซ็อดและของเขาเองออกมา ซูเปอร์แมน แบทแมนและพรินซ์ในชื่อ "วันเดอร์วูแมน" ร่วมกันต่อสู้กับดูมส์เดย์แต่สู้ไม่ได้ เมื่อพบว่าดูมส์เดย์จะอ่อนพลังเมื่อถูกคริปโตไนต์ ซูเปอร์แมนใช้หอกคริปโตไนต์แทงดูมส์เดย์จนตาย แต่ซูเปอร์แมนที่อ่อนแรงจากคริปโตไนต์เช่นกันก็ถูกดูมส์เดย์แทงตาย

ลูเธอร์ถูกจับกุมและถูกโกนศีรษะ เมื่อเวย์นไปเยี่ยม ลูเธอร์เย้ยหยันว่าเมื่อซูเปอร์แมนตายไป โลกก็อ่อนแอเกินกว่าจะต่อต้านสิ่งมีชีวิตนอกโลกที่มาคุกคาม ลูเธอร์ยังเตือนว่ากำลังมีบางสิ่งที่ใหญ่กว่านี้มาที่โลก มีการจัดงานรำลึกถึงซูเปอร์แมนที่เมืองเมโทรโปลิส คลาร์กถูกประกาศว่าเสียชีวิต เวย์น, เลน, มาร์ธาและพรินซ์มาร่วมงานศพของเขา มาร์ธามอบซองที่ภายในมีแหวนหมั้นของคลาร์กให้เลน ด้านเวย์นพูดคุยกับพรินซ์หลังงานศพว่าเขาตั้งใจจะสร้างทีมยอดมนุษย์เพื่อทำหน้าที่ปกป้องโลกหลังซูเปอร์แมนตาย โดยเริ่มจากค้นหาจากในเอกสารของลูเธอร์ เมื่อทั้งหมดกลับไป เศษดินรอบ ๆ โลงศพของคลาร์กก็เริ่มลอยขึ้น

นักแสดง
-------

* เบน แอฟเฟล็ก รับบท บรูซ เวย์น/แบทแมน
	+ แบรนดอน สปิงค์ รับบท บรูซ เวย์น วัยเด็ก
* เฮนรี แควิลล์ รับบท คลาร์ก เค้นต์/ซูเปอร์แมน
* เอมี่ อดัมส์ รับบทเป็น โลอิส เลน นักข่าวเดลีแพลเน็ท
* เจสซี ไอเซนเบิร์ก รับบท อเล็กซานเดอร์ "เล็กซ์" ลูเธอร์
* ไดแอน เลน รับบท มาร์ธา เค้นต์ แม่บุญธรรมของคลาร์ก เค้นต์
* ลอเรนซ์ ฟิชเบิร์น รับบท เพอร์รี ไวต์ บรรณาธิการหนังสือพิมพ์เดลีแพลเน็ท
* เจเรมี ไอเอินส์ รับบท อัลเฟรด เพนนีเวิร์ธ พ่อบ้านตระกูลเวย์น
* ฮอลลี ฮันเตอร์ รับบท จูน ฟินช์ วุฒิสมาชิกรัฐเคนทักกี
* กัล กาด็อท รับบท ไดแอนา พรินซ์/วันเดอร์วูแมน
* โรบิน แอตกิน ดาวส์ รับบท ดูมส์เดย์

นอกจากนี้ยังมีเรย์ ฟิชเชอร์, เจสัน โมโมอาและเอซรา มิลเลอร์ ที่มารับบทวิกเตอร์ สโตน/ไซบอร์ก, อาร์เธอร์ เคอร์รี/อะควาแมนและแบร์รี อัลเลน/เดอะแฟลช ตามลำดับ เพื่อปูทางไปสู่ *จัสติซลีก* อีกด้วย

การผลิต
-------

*แบทแมน ปะทะ ซูเปอร์แมน แสงอรุณแห่งยุติธรรม* ได้รับการประกาศในงาน San Diego Comic-Con International ปี 2013 หลังการออกฉายของ *บุรุษเหล็กซูเปอร์แมน* โดยแซ็ค สไนเดอร์และเดวิด เอส. โกเยอร์จะกลับมาทำหน้าที่ผู้กำกับและผู้เขียนตามลำดับ ภาพยนตร์เรื่องนี้ได้รับแรงบันดาลใจจากหนังสือการ์ตูนแบทแมนตอน *The Dark Knight Returns* การถ่ายทำเริ่มในเดือนพฤษภาคม 2014 ที่ดีทรอยต์ รัฐมิชิแกน และถ่ายทำเพิ่มเติมที่ชิคาโก รัฐอิลลินอย การถ่ายทำเสร็จสิ้นในเดือนธันวาคม ปีเดียวกัน

การตอบรับ
---------

### การตอบรับในประเทศไทย

*แบทแมน ปะทะ ซูเปอร์แมน แสงอรุณแห่งยุติธรรม* ทำรายได้เปิดตัวในประเทศไทย 18.71 ล้านบาท ระหว่างวันที่ 14-20 เมษายน 2016 ภาพยนตร์เรื่องนี้ทำรายได้ 152.72 ล้านบาท

### รางวัล

*แบทแมน ปะทะ ซูเปอร์แมน แสงอรุณแห่งยุติธรรม* ได้รับรางวัลโกลเดนเทรเลอร์อะวอดส์ 2016 สาขา Most Original Poster

อ้างอิง
-------

1. 1 2  "Batman v Superman: Dawn of Justice (2016)". Box Office Mojo. สืบค้นเมื่อ December 20, 2017.
2. ↑  McClintock, Pamela (March 27, 2016). "'Batman v Superman': Inside Warner Bros.' Massive Marketing That Led to a Record Opening". *The Hollywood Reporter*. สืบค้นเมื่อ April 7, 2016.
3. ↑  FilmL.A. (June 2017). "2016 Feature Film Study" (PDF). p. Page 23. สืบค้นเมื่อ May 8, 2018.
4. ↑  Wade, Jessie (July 21, 2018). "DC Finally Names Its Movie Brand - Comic-Con 2018". *IGN* (ภาษาอังกฤษแบบอเมริกัน). สืบค้นเมื่อ July 22, 2018.
5. ↑  Gonzalez, Umberto (August 8, 2016). "Warner Bros. Puts 'Man of Steel' Sequel Into Active Development (Exclusive)". The Wrap.
6. ↑  Chitwood, Adam (March 13, 2017). "Exclusive: Warner Bros. Eyeing Matthew Vaughn to Direct 'Man of Steel 2'". Collider.com. สืบค้นเมื่อ July 2, 2017.
7. ↑  Downes, Robin Atkin (February 27, 2016). "Very proud to release that I helped bring #Doomsday to life in the upcoming @BatmanvSuperman #Dreamgigs". Twitter. สืบค้นเมื่อ February 26, 2016.
8. ↑  รายได้เปิดตัวหนังใหม่ ประจำวันที่ 24 มี.ค. 2559
9. ↑  รายได้หนังในไทย ประจำสัปดาห์ที่ 14-20 เม.ย. 2559
10. ↑  "Most Original Poster". *Golden Trailer Awards*. คลังข้อมูลเก่าเก็บจากแหล่งเดิมเมื่อ 2017-11-23. สืบค้นเมื่อ November 16, 2017.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ *แบทแมน ปะทะ ซูเปอร์แมน แสงอรุณแห่งยุติธรรม*
* วิกิคำคม มีคำคมที่กล่าวโดย หรือเกี่ยวกับ ***แบทแมน ปะทะ ซูเปอร์แมน แสงอรุณแห่งยุติธรรม***
* เว็บไซต์ทางการ
* *แบทแมน ปะทะ ซูเปอร์แมน แสงอรุณแห่งยุติธรรม* ที่บ็อกซ์ออฟฟิศโมโจ
* *แบทแมน ปะทะ ซูเปอร์แมน แสงอรุณแห่งยุติธรรม* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *แบทแมน ปะทะ ซูเปอร์แมน แสงอรุณแห่งยุติธรรม* ที่สยามโซน

| * ด
* ค
* ก
จักรวาลขยายดีซี |
| --- |
| ดีซีฟิล์มส์ |
| ภาพยนตร์ | 
* *บุรุษเหล็ก ซูเปอร์แมน*
* *แบทแมน ปะทะ ซูเปอร์แมน แสงอรุณแห่งยุติธรรม*
* *ทีมพลีชีพ มหาวายร้าย*
	+ รางวัล
* *วันเดอร์ วูแมน*
* *จัสติซ ลีก*
	+ การสร้าง
	+ *จัสติซ ลีก ของ แซ็ก สไนเดอร์*
* *อควาแมน เจ้าสมุทร*
* *ชาแซม!*
* *ทีมนกผู้ล่า กับฮาร์ลีย์ ควินน์ ผู้เริดเชิด*
* *วันเดอร์ วูแมน 1984*
* *เดอะ ซุยไซด์ สควอด*
* *แบล็ก อดัม*
* *ชาแซม! จุดเดือดเทพเจ้า*
* *เดอะ แฟลช*
* *บลู บีเทิล*
* *อควาแมน กับอาณาจักรสาบสูญ*

 |
| ละครชุด | 
* *พีซเมกเกอร์*

 |
| ดนตรี | 

|  |  |
| --- | --- |
| เพลงประกอบ | 
* *Man of Steel*
* *Batman v Superman: Dawn of Justice*
* *Suicide Squad*
* *Wonder Woman*
* *Justice League*
* *Aquaman*
* *Shazam!*
* *Birds of Prey*
* *Wonder Woman 1984*
* *Zack Snyder's Justice League*
* *The Suicide Squad*

 |
| ซิงเกิล | 
* "Heathens"
* "Sucker for Pain"
* "Purple Lamborghini"
* "Gangsta"
* "To Be Human"
* "Diamonds"
* "Boss Bitch"

 |

 |
| นักแสดง และ ตัวละคร | 
* Barry Allen
* Arthur Curry
* Joker
* คลาร์ก เค้นต์
* Lois Lane
* Diana Prince
* Harley Quinn
* Steppenwolf
* Victor Stone
* Bruce Wayne
	+ Earth-89

 |
| สื่อที่เกี่ยวข้อง | 
* Arrowverse
	+ "Crisis on Infinite Earths"
* Earth-89
	+ *Batman* (1989 film)
	+ *แบทแมน รีเทิร์นส*
	+ *Batman '89*

 |
| 
* หมวดหมู่ หมวดหมู่

 |

| * ด
* ค
* ก
ภาพยนตร์คนแสดงที่สร้างจากดีซีคอมิกส์ |
| --- |
| ภาพยนตร์ฉายเป็นตอน | 
* *แอดเวนเจอส์ออฟกัปตันมาร์เวล*
* *สปายสแมชเชอร์*
* *แบทแมน*
* *ฮ็อป แฮร์ริแกน*
* *เดอะวิจิแลนติ*
* *ซูเปอร์แมน*
* *คองโก บิลล์*
* *แบทแมนแอนด์โรบิน*
* *อะตอนแมน เวอร์ซัส ซูเปอร์แมน*
* *แบล็กฮอว์ก*

 |
| ภาพยนตร์เดี่ยว | 
* *ซูเปอร์เกิร์ล* (1984)
* *สตีล จอมพลังพันธุ์เหล็ก* (1997)
* *แคตวูแมน* (2004)
* *คนพิฆาตผี* (2005)
* *ศึกซูเปอร์ฮีโร่พันธุ์มหากาฬ* (2009)
* *โจนาห์ เฮ็กซ์ ฮีโร่หน้าบากมหากาฬ* (2010)
* *กรีน แลนเทิร์น* (2011)
* *แบทแมน ปะทะ ซูเปอร์แมน แสงอรุณแห่งยุติธรรม* (2016)
* *จัสติซ ลีก* (2017)
	+ การสร้าง
	+ *จัสติซ ลีก ของ แซ็ก สไนเดอร์* (2021)
* *ทีมนกผู้ล่า กับฮาร์ลีย์ ควินน์ผู้เริดเชิด* (2020)
* *แบล็ค แอดัม* (2022)
* *เดอะ แฟลช* (2023)
* *บลู บีเทิล* (2023)

 |
| แฟรนไชส์ | 

|  |  |
| --- | --- |
| อะควาแมน | 
* *อควาแมน เจ้าสมุทร* (2018)
* *อควาแมน กับอาณาจักรสาบสูญ* (2023)

 |
| แบทแมน | 
* *ไอ้มนุษย์ค้างคาว* (1966)
* *แบทแมน* (1989)
* *แบทแมน รีเทิร์นส ตอน ศึกมนุษย์เพนกวินกับนางแมวป่า* (1992)
* *แบทแมน ฟอร์เอฟเวอร์ ศึกจอมโจรอมตะ* (1995)
* *แบทแมน & โรบิน* (1997)
* *แบทแมน บีกินส์* (2005)
* *แบทแมน อัศวินรัตติกาล* (2008)
* *แบทแมน อัศวินรัตติกาลผงาด* (2012)
* *เดอะ แบทแมน* (2022)

 |
| โจ๊กเกอร์ | 
* *โจ๊กเกอร์* (2019)
* *Folie à Deux* (2024)

 |
| ชาแซม | 
* *ชาแซม!* (2019)
* *จุดเดือดเทพเจ้า* (2023)

 |
| ซุยไซด์สควอด | 
* *ทีมพลีชีพ มหาวายร้าย* (2016)
* *เดอะ ซุยไซด์ สควอด* (2021)

 |
| ซูเปอร์แมน | 
* *ซูเปอร์แมนแอนด์เดอะโมล์เม็น* (1951)
* *แสตมป์เดย์ฟอร์ซูเปอร์แมน* (1954)
* *ซูเปอร์แมน* (1978)
* *ซูเปอร์แมน 2* (1980)
	+ *เดอะริชาร์ด ดอนเนอร์คัต* (2006)
* *ซูเปอร์แมน 3* (1983)
* *ซูเปอร์แมน 4* (1987)
* *ซูเปอร์แมน รีเทิร์น* (2006)
* *บุรุษเหล็กซูเปอร์แมน* (2013)

 |
| สวอมป์ติง | 
* *สวอมป์ติง* (1982)
* *เดอะรีเทิร์นออฟสวอมป์ติง* (1989)

 |
| วันเดอร์วูแมน | 
* *วันเดอร์ วูแมน* (2017)
* *วันเดอร์ วูแมน 1984* (2020)

 |

 |
| ในเครือดีซี | 

|  |  |
| --- | --- |
| ภาพยนตร์เดี่ยว | 
* *ดับแค้นจอมคนเพชฌฆาต* (2002)
* *เดอะ ลีค มหัศจรรย์ชน คนพิทักษ์โลก* (2003)
* *คนประวัติเดือด* (2005)
* *เพชฌฆาตหน้ากากพญายม* (2006)
* *เดอะ ฟาวเทน อมตะรักชั่วนิรันดร์* (2006)
* *ศึกมหัศจรรย์ ปาฏิหาริย์รักจากดวงดาว* (2007)
* *ฮีโร่หน้ากากดำพันธุ์มหากาฬ* (2008)
* *โคตรทีม อ.ต.ร. แพ้ไม่เป็น* (2010)
* *แม่บ้านพันธุ์ระห่ำ* (2019)

 |
| คนอึดต้องกลับมาอึด | 
* *คนอึดต้องกลับมาอึด* (2010)
* *คนอึดต้องกลับมาอึด 2* (2013)

 |

 |
| ดูเพิ่ม | 
* ดีซีฟิล์ม
* จักรวาลขยายดีซี
* รายชื่อโครงการของดีซีคอมิกส์ที่ไม่ได้สร้าง
	+ ภาพยนตร์

 |
| 
* ***s หมายถึง ช่วงทศวรรษ***

 |